text: Uændret ledighed i Syddanmark
  04 marts 2010 kl. 13.27
  De nyeste tal fra Danmarks Statistik viser, at ledigheden i Syddanmark kun er faldet med 200 personer sammenlignet med sidste måned.
  Der var i januar måned 25.300 ledige omregnet til fuldtid og korrigeret for sæsonudsving. 
  Det forventes, at ledigheden vil stige i 2010. Som det fremgår af diagrammet nedenfor, er ledigheden steget markant de sidste 12 måneder. Det fremgår også, at ledigheden i det sidste halve år er steget med mindre end i de første måneder af 2009.
  
  Store sæsonudsving
  Ser man på de faktiske tal (ikke sæsonkorrigerede) er ledigheden på 28.800, hvilket er en stigning på 14.200 i forhold til januar måned 2009. 
  Der er generelt store sæsonudsving i januar i forhold til december, det er også tilfældet i januar 2010. Den kraftige stigning skal således sammenlignes med december-januar stigningerne i de øvrige år.
  Ledighedsprocenten i Syddanmark er på 4,8% af arbejdsstyrken, hvilket er lige over landsgennemsnittet på 4,7%. Sjælland har den laveste ledighed i Danmark, med en ledighed på 4,4%.
  Du kan se statistikken fordelt på kommuner her.
  